برونو جيجليوتى

برونو جيجليوتى ، Bruno Gigliotti المشهور باسم اورلاندو ، هو منتج وناشر ومغنى و ممثل من مواليد 29 يوليه 1936 فى القاهره (مصر) ، هو شخصية مصريه فرنسية من أصل إيطالي. هو الأخ الأصغر والمنتج للمغنية المشهوره داليدا،
والدهم كان عازف للكمان فى أوبرا القاهرة

دخل أورلاندو فى شوية فرق مزيكا فى القاهرة والإسكندرية و بقا معروف عند أهل الفن ومرتادى أماكن السهر وهنا لفت الفتى المصرى اللى اصوله ايطالية نظر مخرجى السينما، خاصه المخرج حسن الصيفى و كانت مشاركته هند رستم فى فيلم فطومة سنة 1961 لما غنى فيه الأغنية اللى تحمل عنوان الفيلم (فطومه) واللى لسه معروفه الايام دى ويمكن اشهر من الفيلم نفسه.

كانت له مسيرة قصيرة فى التمثيل فى مصر ، لما قام بتصوير فيلمين تحت اسم مستعار (برونو مورى). لاكن تحول للغناء من أوائل الستينيات.

وصل برونو لذروة نجاحه من نهاية الخمسينيات لأوائل التمانينات ، فى البداية انطلق فى مسار فنى مشابه لاخته داليدا ، لاكن من سنة 1965 بقا منتج ومستشار ليها لغاية سنة 1987 ، ودى السنه اللى توفت فيه المغنية الإيطالية الفرنسية داليدا لما انهت حياتها بجرعة زائدة من الباربيتورات .

يواصل أورلاندو الايام دى العمل علشان احياء ذكرى أخته والترويج لمسيرتها المهنية بعد وفاتها.

ساهم مع الكاتبة الكبيرة ومديرة دار نشر Les Orients ايزابيل بوديس فى نشر كتالوج مصور عن حياة داليدا كانت أغلب الصور عن حياتها فى مصر و كان أورلاندو محكوم عليه أن يعيش بين الحضارات الثلاث هيا المصرية والإيطالية والفرنسية فهو يعيش فى باريس و هو فرنساوى بس فإنه يتكلم الفرنسية بلكنة إيطالية وكأنه محكوم عليه بألا ينسى ماضى أخته فى حوارى شبرا ولا ماضيه هو بين كازينوهات الإسكندرية فى الصيف ومسارح القاهرة فى الشتاء.

 جوايز 
ملف:Ordre des Arts et des Lettres Chevalier ribbon.svg  وسام فارس الآداب والفنون (2011) فرنسا

افلام
فطومه

 مصادر 

 لينكات برانيه 


تصنيف:مغنيين
تصنيف:مصريين طليان
تصنيف:فرنساويين طليان
تصنيف:فرنساويين مصريين
تصنيف:موسيقيين فرنساويين